Ale dum koncerto – Arkones ’2008.
#000000
Ale aperis ĉe mi hazarde. Subite telefonis al mi amiko, demandis, ĉu mi gastigos eksterlandanon en Varsovio iom pli ol semajno kaj helpos al li trafi al Arkones. Jese mi respondis, kvankam nek mi sciis, kiu venos, nek pli frue la gaston mi konis. Alejandro tuj prezentis sin bona kamarado. Dum vesperoj longe ni babilis pri la E-muziko – unu el tiuj interparoloj, publikita en la 40a VVE, ĵus aperis en la podkasta arkivejo.
#000001
Kiam evidentiĝis ke Ale naskiĝis saman tagon kiel mi komenciĝis longa diboĉado. Matene apenaŭ vivanta iel mi trafis al mia laborejo. Unu vorto: Ĵobrovka! Kelkaj horoj poste Ale dezirinte viziti la urbon rompis ŝlosilon provinte fermi la pordon. Tiam naskiĝis la peco “Varsovia – Varsovia”, ĉar dum duono de tago li ne povis foriri la dometon do komencis gitare ekzerci kaj... Aŭskultu atente, en la teksto vi aŭdos pri la ŝlosilo.
#000002
Poste kun Ale ni venis al Arkones, kie li prezentis unu el la plej bonaj koncertoj, kiujn en Esperantujo mi aŭdis. Eble tiel ĝi plaĉis al mi, ĉar mi amas ĵazon. Sekve li koncertis en multaj aliaj kluboj, krome dum PSKK kaj NR. Ŝajne ĉie, kie aperis li kun la gitaro okazis neforgeseblaj koncertoj.
#000003
Ale kaj Vojaĝo “Tro”, estas la plej nova KD, en kiu vi trovos novajn kantojn de Ale kun la bando Vojaĝo kaj geamikoj el multaj landoj, kiujn zorge prilaboris Jean-Claude Patalano en Francio. Guston de la KD vi trovos en la 134a elsendo.
#000004
Ne ĉio, kion mi registris, estis publikita. Eble iam. Nun mi invitas vin rememori la intervjuon, kiun mi kolorigis per kromaj sonoj.
#000006
Intervjuo registrita septembre de 2008 en la VV-verdejo,
publikita en la 40a VVE, intervjuis Irek.
#000008
Fragmento de la koncerto – tempo-daŭro 3:18
#000009
Komponita kaj verkita en la kluba verdejo peco – la studia versio
#000012
Alejandro Cossavella, transnacia muzikisto kaj bandestro de La Porkoj, estas kantisto kaj gitaristo naskiĝinta en Buenos-Ajreso, Argentino. Li partoprenis multajn bandojn, kun kiuj li faris plurajn koncertojn, en Argentino kaj Eŭropo. En la intervjuo, kiu estis registrita en Varsovio komence de la eŭropa turneo aŭtune kaj vintre de 2008, Ale rakontas pri sia artista vojo ilustrante la rakonton pere de la muzikaj komponaĵoj.
#000013
Radio kaj TV – Studio
#000017
Kreita pere de WordPress kaj Tarski
#000019